VARAAIT
Tere tulemast "Varaaita"!
Meile on kooliajal õpetatud lugematu arv kordi,
et maailm on sündinud juhuslikult miljardeid aastaid tagasi.
Ja et näiteks Piibli jutud loomisest on heauskse uskliku fantaasia vili.
Oleme kuulnud, et Piibel ja "teadus"
on teineteisest nii kaugel, kui ida on läänest.
Kuid kas see on nii?
Tahaks küsida, et kas need, kes niimoodi teisi õpetavad
on üldse Piiblit lugenud?
Rohkem, kui mõne peatüki?
Piiblit lugenud inimesel on suhteliselt lihtne näha,
et Piibel räägib samadest asjadest, kui viimatised teadusleiud.
Kuigi "keel" on pisut erinev.
Arst Pekka Reinikainen on kirjutanud oma raamatutes
muuhulgas dinosaurustest
ja väidab, et nad elasid mitte miljardeid aastaid tagasi,
vaid pisut rohkem, kui 4000 aastat tagasi.
Kuidas keegi saab midagi sellist väita?
Ja veel, et dinosaurustest räägitakse ka Piiblis.
Leidub kohti?
Kui nad elasid nii vähe aega tagasi, siis kuhu nad äkki kadusid?
Kas nendele väidetele leidub tõendeid?
Tere tulemast "Varaaita", Pekka Reinikainen!
Tore, et oled meiega. - Tänan.
Mõned aastad tagasi leiti dinosauruste fossiile.
Ütlesid, et kokku 30, kuigi ma olin kuulnud vaid mõnest.
Neist leiti ka säilinud pehmet kudet,
kust leiti veel rakke ja muuhulgas saadi eraldada tuum.
Miks on see leid huvitav Piiblit uskuva inimese vaatevinklist?
See on eriti huvitav.
Sattusin sellele Ameerika arstide ajakirjas juba 90-ndatel.
Arstid on alati eelarvamuste vabad -
nad avaldavad uuringutulemusi, mõtlemata tagajärgedele.
Uurija Mary Schweitzer leidis Montana'st Hell Creek'st
suure suure türannosaurus Rex'i fossiili.
Sellele pääseti ligi vaid helikopteriga.
Selle reieluu oli 2m pikk ja see ei mahtunud kopterisse muidu,
kui pooleks lõigatuna.
Sellest tuli jube mädahais.
See pakkus uurijatele huvi.
Miks kivistunud luu on seest mädahaisuga?
Nad võtsid sellest luust laboratooriumis proovi,
lisasid hapet, et lahustada luud ja järele jäi pehme kude.
Läbi mikroskoobi vaadates tekkis Mary Schweitzer'il kananahk ihule.
Ta nägi veresooni ja vererakke.
Sedasi saime dinosauruse vereproovi.
See on probleemiks evolutsiooniteooriale,
sest see dinosaurus pidi olema 68 miljonit aastat vana.
Evolutsiooniteooria kohaselt määratakse leidude vanus
Darwini raamatu põhjal.
Vaadatakse, millal selline dinosaurus elas,
selge - 68 miljonit aastat tagasi.
Kuidas saab sealt leida pehmet kudet?
Bakterite "Hesburger".
Bakterid söövad pehmet kudet kiirelt, see on nende hõrgutis.
Need ei säili pehmes lubjakivis kauem,
kui vaevu mõned tuhanded aastad.
Igaüks mõistab seda,
et luuüdi ja pehme kude ei säili 68 miljonit aastat.
See on mõistusevastane.
Üks selline leid mõjub hävitavalt arenguõpetusele.
Surmalöök arenguõpetusele.
Rohkemate uuringute järel on selgunud,
et igast teisest suurest dinosauruse luust on neid leitud.
Darwinistid on paanikas, sest neil puudub selle kohta seletus.
Hädas seletavad nad, et kui seal on veri ja punalibled,
siis on seal ka rauda, mis ehitab raamistiku ümber,
aidates neil püsida tervetena.
See väide ei püsinud kaua, sest leiti veel üks dinosauruse fossiil.
Seda fossiili kattis imelik kiht, nagu vana kilekott.
Seda eemale lükates mõeldi, et mis see on?
See oli ehtne dinosauruse nahk.
Kuid nahk ei säili 70 miljonit aastat märjas lubjakivis.
Need on surmahoobid arenguõpetusele.
Ütlesin, et piisab ühest sellisest leiust,
kuid nüüd on neid kümneid.
Saate lugeda rohkem raamatust "Kas Jumal on olemas?"
Siin on kõik andmed ja täpne info, kust nad on leitud.
Need pole kristlikest allikatest, vaid teadusajakirjadest.
Praegusel ajal on arenguõpetus nende leidudega hävitatud,
sest nende ajaskaala on hävitatud, neil puudub seletus pehmele koele.
Miks siiski arenguõpetus ruulib?
Miks dotsentidelt ja professoritelt ülikoolides eeldatakse,
et nad nõustuvad arenguõpetusega, kuigi on viidatud selle kehtetusele?
See johtub sellest, et on sadu uurimisasutusi,
tuhandeid professoreid, kes saavad palka selle eest,
et nad uurivad evolutsiooniteooriat ja on kümneid tuhandeid väitekirju.
Kogu kaardimaja kukuks kokku, aga seda ju ei taheta.
Pigem hoitakse seda jõuga püsti,
sest kui neid uurimustulemusi arvesse võetaks, saadaks kohe aru,
et arenguõpetus on vaid akadeemiline loomisjutuke.
Nende aeg on läbi, aga seda ei taheta tunnistada enne,
kui see sugupõlv on lõppenud.
Mikko Tuuliranta, mu sõber ja kirurg, ütles julge keelekasutusega,
et teadus kulgeb matustest matusteni.
Enne ei toimu mingit muutust, kui see seltskond on siit läinud.
Kuid ega tänapäeva sugupõlv, kes oskab arvuteid programmeerida,
usu sellist valet, et kogu kavandatus, mis bioloogias näha on -
kõik bioprogrammid ja leiud, oleks juhus?
Selline asi ei läheks enam läbi.
Kas pehmet kudet on leitud ka teistest fossiilidest?
See oli hea küsimus, sest vastus on, et on.
Isegi lendsisaliku ehk arheopterüksi fossiilist,
kes on lindude ja dinosauruste vahevorm,
leiti pehmet kudet.
See ei ole vana,
sest kui looduses on pehmet kudet, mis on bakterite hõrgutis,
siis nad söövad selle lihtsalt ära.
Kui leiame pehmet kudet, siis fossiil on mõne tuhande aastane.
Hiljuti leiti 505 miljonit aastat vana kitiin.
See on pehme orgaaniline kude, mida bakterid söövad.
Siis leiti 400 miljonit aastat vana pärl.
Siis leiti 200 miljonit aastat vanast tindikala fossiilist tinti.
Võeti tinti ja kirjutati sellega, nagu tindiga kirjutataksegi.
Kõigist fossiilidest, olenemata vanusest,
on leitud pehmet kudet, mis viitab sellele, et kõik fossiilid,
olenemata darwinistlikust vanusest, on sama vanad.
Nad on fossiilidena veeuputuses kiirelt maetud
mõned tuhanded aastad tagasi.
Jõuamegi veeuputuse juurde.
Enne seda aga ütle lühidalt, mis on fossiil?
Fossiil on selline iidne asi, mida tänapäeval ei teki.
Fossiil on katastroofis kiirelt kõrge rõhu all maetud...
Oleme leidnud 80 cm pikki kiile, kus on kõik tiivadetailid ilusti näha.
Ta on kiiresti maetud ja ümberringi olev lubjakivi või muda
on kivistunud pea sama kiirelt, kui tsement, sest detailid on säilinud.
Ta on väga kiiresti maetud ja kiirelt kivistunud.
Sellist sündmuste jada ei ole,
kus sellises mahus fossiile tekkida võiks,
kui varem on tekkinud.
Põhimõtteliselt kõik fossiilid, mis on kunagi leitud,
tekkisid seoses suurima kriisiga, mis maal on olnud ehk veeuputusega.
Varem põhines geoloogias kõik aeglasel kihistumisel.
Kuid nüüd on mõistetud, et kõik kihistumised, kus on fossiile,
on tekkinud kiiresti katastroofi tagajärjel.
See välistab sajad miljonid aastad katastroofide vahel.
Kui vaadelda seda piiridega kihti,
näiteks Grand Canyonis, kus neid kihte on 2 km.
Olin seal ise koos geoloogidega uurimas.
See on täis fossiile.
Kõik need kihid on tekkinud veeuputuses
tsunami lainete järjestikuste rünnakute tagajärjel.
Võime nii öelda, sest kihid on kui noaga lõigatud
ja puuduvad kümnete miljonite aastate kulumisjäljed.
Nad on kõik järjestikku tekkinud kihid.
See Canyon'i jõgi on tekkinud siis, kui need kihid olid veel pehmed.
USA peal oli siis 3 km vett, kui mäed tõusid ja orud vajusid,
nagu Piibel ütleb.
Nad sööstsid sealt Vaiksesse ookeani
ja võtsid minnes osa pehmeid kihte kaasa,
tekitades kanjoni.
Selliseid kanjoneid ja teaduslikult öeldes water caps'e
on kõik kohad täis.
Mandrite peal on palju vett olnud
ja see on merre sööstes jätnud need jäljed.
Esineb ka nähtusi,
kus läbi nende kihtide on kivistunud puuoks vms.
See näitab, et kihtide vahe ei saa olla miljoneid aastaid.
Neist on pilte ka ajakirjas "Loomine", mida olen esitlenud.
Teeme sõpradega "Loomine" ajakirja,
kus on alati värskeim info ja uusimat teadusmaailmast,
mis kinnitab Piibli tõdesid.
Värsket numbrit saab uurida 3-4 korda aastas, kui Issand annab.
Siit saab alati värskeimat infot neist asjust.
See on hea andmepank, sest teadus areneb edasi.
Millesse täna usume, on homme aegunud.
Toetan igati teaduslikke uuringuid,
sest mida rohkem uurime, seda kindlamaks saavad Piibli tõed.
Kuhu dinosaurused siis kadusid?
Selle kohta on teooria, et asteroid kukkus maale,
tuues stratosfäärist kaasa külma ja tolmu jne.
Aga see pole tõsi,
sest miks siis ei hävinenud merest ihtüosaurused ja plesiosaurused?
See on ebausutav seletus.
Dinosaurused pidid olema Noa laevas,
sest Jumal ütles, et pange kõiki loomi sinna.
Kõigil rahvastel on jutte dinosaurustest peale veeuputust.
Paralleelseid jutte.
Neist on häid pilte Pauli Ojala veebilehtedel.
Võib vaadata netist.
Seda teemat on kujutatud raamatus "Kas Jumal on olemas?"
Räägime ka dinosaurustest.
Kirjutasin teisegi raamatu: "Dinosauruste mõistatus ja Piibel"
Kuhu nad siis ikkagi kadusid ja miks neid tänapäeval ei ole?
Kliima on viletsapoolne.
Nad olid suured - 60 m pikad, 10 m kõrged ja kaalusid 65 tonni.
Veeuputuse eelses kliimas, kus valitses suurem rõhk,
rohkem hapnikku ja piisavalt toitu, said saurused püsivalt kasvada.
Nad kasvavad niikaua, kui toitu jätkub.
Peale veeuputust tehtud pildid, kujud, tahvlid -
neis kõigis on dinosaurused kuidagi väikesed;
nad ei saanud suuremaks kasvada ja surid vähehaaval välja.
Võimalik, et meres on veel plesiosauruseid ja ihtüosauruseid.
Merest on uuritud alles 5% ja 95% on uurimata.
See on lõbus, kui sa vahepeal jälle ütled,
et me ei tea midagi.
Ega ei tea küll.
Paljud tahavad öelda, et veel 2 aastat ja me teame kõike,
kuid tänane olukord on selline:
mida rohkem me teame ja kui teadmised suurenevad nii palju,
mis on kindlasti Jumala tahtmine.
Kui teadmised suurenevad nii,
siis teadmatus suureneb 10x kiirusega, eksponentsiaalselt.
Mida rohkem me teame, seda paremini teame, mida me ei tea.
Kas veeuputusest on maa peal märke?
On, sest Piiblit tuleb lugeda hoolega ja täpselt.
Kuigi jutt võib olla napisõnaline, on see täiuslik.
Veeuputus ei alanud sademetega, vaid maapinna lagunemisega.
Maa sügavusest tuli tohutul hulgal vett,
mille peale on ikka naerdud.
Kuid 2014 suvel näitas uurimine,
et maa sees on vett 3 korda rohkem, kui maa peal.
Sealt see tuligi.
Vesi seotuna ühe kindla mineraaliga laguneb
ja suures sügavuses tekivad suured vulkaanilised sööstud stratosfääri,
kust see sadas alla 40 ööpäeva jutti.
Ega sademeid muidu jätkuks,
kui seda sinna sügavikust pidevalt juurde ei tuleks.
Samaaegselt tuli sealt tahma,
mis laotus musta vihmavarjuna kõikide mandrite peale
sadadeks aastateks.
See põhjustas jääaja, sest meri oli kuum
ja kuum aur tõusis üles ning sadas sadu aastaid kestva jääsajuna
jääkülmadele mandritele.
Siingi oli 3 km paksune liustik, mida on näha kriibitud rannakaljudel.
Mäletan lapsepõlves, kui olime Tamperes, Valmeti tehase hoonetes
ja seal lähedal oli kalju, kus oli autokivi.
See oli kivi keset tühjust.
Mõtlesime, et missugune hiiglane on selle sinna toonud?
Seoses sellega oli näha kraapejälgi, mis sobisid jääaja poolt tekitatuga.
Alles hiljem taipasin, et tegelikult on see vaid üks väike kivike,
mis on jäänud peale jääaega autokiviks kaljule.
Tohutud kamakad, mida see 3 km paksune jääkiht liigutas.
Suurim neist Soomes on 10x20x40 meetrine kamakas.
Jää on neid liigutanud.
Tohutud veevood,
sööstes kilomeetrite paksuse liustiku alla ja võttes kaasa kruusa,
on tekitanud maasse (keeris)auke.
Kivimid on uuristanud suuri auke.
See oli revolutsioon looduses.
Veeuputuse järgne jääaeg kestis 500-700 aastat.
Inimesed läksid mägedesse elama.
Tekkisid koopainimesed.
Siis anti lihasöömise luba, sest tingimused olid karmid
ja midagi ei saanud kasvatada.
Kõik oli loogiline.
Hakkas lund sadama.
Paradiisis lund polnud.
Sademed ja tuuled tulid alles peale veeuputust.
Kõik on loogiline ja asetub oma kohale.
Siberi põhjarannik oli hea piirkond karvasele ninasarvikule - mammutitele
kes külmusid, kui jääaeg üllatavalt peale tungis.
Nüüd kaevatakse neid seal välja ja leitakse veel rohtugi nende suust.
Kõik sobitub oma kohale, kui puzzle tükid
selles Piibli jutustuses.
Huvitav on veel, et see jääaja vesi tuli sellest veeaurust ja oli mage vesi.
Tohutud kogused! Mõtle - 3 km!
Sadu aastaid sadas seda jäävihma.
Pole ühtki asja, mis seletaks jääaega, peale selle.
Kui nüüd mõelda, et läheb väga külmaks,
siis mis hakkab juhtuma? Sademed lõpevad.
Olen raamatus "Unustatud loomine"
rääkinud täpsemalt jääaja tekkest veeuputuse tagajärjena.
Nendest sügaviku lätetest, kust vesi pääses valla,
on säilinud 50 000 kustunud tulemäge.
Tohutuid laavavälju, millest suurimad on Siberis ja USA-s.
Kraami on tulnud palju.
Kogu tõendusmaterjal on olemas.
Millist tõendust vaid vajad veeuputusest!
Alaskal mõni aeg tagasi jäädvustatud ajaloo suurim tsunami -
maavärina tagajärjel tekkinud megatsunami,
mis paiskus Alaska rannikule poole kilomeetri kõrgusena.
Paiskudes vastu mäge kerkis kilomeetri kõrguseks.
30 miljonit m3 kive ja kruusa kukkus ühes laines mäest alla.
Kui 1 laine suudab seda,
siis mida teeb veel veeuputuses tekkinud tsunamide laviin?
See tekitab kilomeetrite paksuse fossiile täis oleva kihi.
Leiame fossiilikihte neilt aladelt, kus ei olnud jääaega.
Kõik on nagu peabki.
See on huvitav, tõesti huvitav.
Kas jääaja vesi on mage või soolane?
See on mage vesi, muidugi.
Mitte soolane, sest see sadas alla.
Esmalt tõusis maa seest sügaviku soojendatud vesi üles
ja seejärel sadas alla.
Noal ei olnud laevas häda midagi,
sest merel on tsunamid vaid paari meetri kõrgused.
Sellel 2-meetrisel lainel on 100 km vett tagant tõukamas.
Alles mandrile jõudes muutub laine kõrgeks.
Noa laev püsis,
sest selle mõõdud olid sellised, et see ei saanud uppuda.
Suurbritannia õpilased arvutasid, kas kõik loomad mahuvad Noa laeva?
Arvutuste järgi mahuvad küll.
Oli vaja võtta vaid Jumala poolt loodud põhiliigid,
nagu näiteks koerlaste, partlaste ja kanaliste esindajad.
Sugukonnad mahuvad sinna nii hästi, et jääb veel 80% vaba ruumigi.
Nende DNA-s on valmis võimalused erinevateks koeraliikideks,
luigeliikideks jne.
Jah, see tuleb sealt 80%.
Kui sul on põhiliik, nagu näiteks koerlased,
siis looduses tulevad sealt rebased, koiotid ja šaakalid.
Aretaja ja meie rõõmuks 500 koeratõugu.
Seegi on märk kavandatusest,
et sinna on see kõik valmis programmeeritud.
Darwinistlik mehhanism ei prognoosi midagi.
Teeme sellest karu ja paneme sinna programmi jääkaru jaoks.
Kuigi seda polnud veel vaja.
Darwinism ei prognoosi midagi, see on sinna loodud.
See on karm looduslik valik...
Jumal on valmistunud selleks, et asjaolud muutuvad;
Ta programmeerib sinna jääkaru valmis.
Nii see töötab.
Ütlesid, et koopamehed tekkisid,
kui inimesed läksid koobastesse elama.
Kas kõik need fossiilideks väidetud koopameeste jäänused
on sellest ajast?
Suurem osa neist kindlasti.
Nad elasid koobastes - neandertallased ja denisova inimesed.
Nad olid inimesed, kes elasid karmides tingimustes.
Neandertallane oli veidi kohmakas, kellel oli suurem aju, kui meil.
Rumal ta küll polnud.
Mõeldes meie geenide lagunemisele,
siis nende geenid olid palju tervemad ja tugevamad.
Kes meist tuleks toime nendes tingimustes?
Nad olid tugevad ja sitked inimesed.
Päikesepaiste puudumine tekitas neil rahhiiti.
Puudus D-vitamiin.
Nad sõid küll kala ja liha, kui said, aga muud neil süüa polnud.
Neil olid vinged kivikirved ja nad olid päris targad;
nad matsid oma surnuid ja neil oli muusikainstrumente.
On leitud mõningaid flööte.
Nad tegid võrratuid koopamaalinguid.
Nii uhkeid, et neid on väga raske järgi teha.
See viitab nende mõistuslikkusele, inimlikkusele ja käteosavusele.
Kas Piibel kinnitab dinosauruste olemasolu?
Piiblis räägitakse dinosaurusest üle 30 korra.
Piibli otsinguga leiame erinevaid variante
lohemadudest, behemotte jm.
Need viitavad kõik dinosaurustele?
Nii võib olla, sest sõna "dinosaurus" siis ei kasutatud.
See leiutati alles 1842 aastal.
Iiobi raamatus kirjeldatud behemotil oli jõud puusades, vägi kõhulihastes
ja punutud kõõlused, ta tõstis saba nagu seedripuud.
Meie uued teoloogiadoktorid on tõlkinud behemoti jõehobuks.
Kuid jõehobu saba on selline.
Kuid dinosauruse saba kaalus 2 tonni ja seda tõsteti punutud kõõluste abil.
Kõõlustel võib olla vaid teatud tugevus.
Jumal lahendas selle 2 tonni tõstmise sel viisil,
et tegi kõõlustest trossilaadsed.
Piiblis on mainitud üks huvitav detail, kus on öeldud,
et behemotil olid punutud reiekõõlused.
Punutud kõõlused nagu stritsel.
Mitu kõõlust on ühendatud trossiks.
Siis saab tõsta 2 tonni.
Selline marksistlik ateist nagu Stephen Jay Gould,
kes oli Harvardi ülikooli professor ja maailma parim fossiilide tundja,
on öelnud, et Iiobi raamatu kirjeldus behemotist
sobib ainukesena kokku vaid dinosauruse kirjeldusega.
Ta oli marksistlik ateist, kes ütles,
et Iiobi raamatu kirjutajad olid leidnud dinosauruste fossiile
ja teinud kirjelduse selle põhjal.
Kuid seal pole nii öeldud, vaid Jumal ütles:
vaata behemotti, mitte ära kaeva behemoti fossiile.
Kas Jeesus kinnitas behemoti ja muu kirjelduse põhjal
veeuputuse toimumist?
Kinnitas. Ta rääkis Noa päevadest.
Tema jutt oleks väärtusetu, kui Noa päevad poleks tõsi.
Tema tagasi tulles on olukord nagu Noa päevil.
Peetrus jätkab oma raamatus:
"Teadke, et viimseil päevil tuleb pilkesõnadega pilkajaid,
kes eitavad veeuputuse toimumist."
Ja räägivad sellest, lähtudes evolutsiooniteooriast.
Paulus räägib seda sama oma kirjas Roomlastele al salmist 18.
Piibel kinnitab, et veeuputuse toimumine on tõde.
Kui võtta ära veeuputus,
siis loomine ja langemine ning kogu Piibel hävib.
Seetõttu võime kogu südamest uskuda nagu Jeesus:
"Kas te pole lugenud,
et juba loomise alguses lõi Looja teid meheks ja naiseks?"
Ehk siis mees ja naine loodi kohe loomise alguses.
Jumal ei ole selline,
et oleks tegelenud mingite putukatega 4 miljardit aastat
ja alles viimases lõpus oleks loonud inimese. Ei.
Vaid Jumal ütles ja nii ka juhtus. Jumal hoolitseb meie eest hästi.
Ta tunneb meid kõiki nimepidi ja me võime loota Tema peale.
Meid on loodud siia seetõttu, et meist saaksid Jumala lapsed.
Tänan, Pekka.
Tänud kogu selle sarja eest, kus oled olnud külalisena kaasas
ja rohkeid õnnistusi sulle!
Õnnistusi ka sulle, kes oled meid jälginud.
Jumal on usaldusväärne.
Veeuputus kuulutab meile hävingut; seda, et patt saab karistuse.
Veeuputus toimus patu tõttu.
Samas kuulutab see seda, et Jumal on armuline igaühele,
kes Teda usaldab ja Tema peale loodab.
Võid uskuda, et Jeesuse lepitustöö on sinu jaoks piisav.
Tema on see, tänu kellele me pääseme hävingust.
Jätkame jälle samal lainel "Varaaidas" 2 nädala pärast.
Sinnamaani ei muud, kui rohkelt õnnistusi! Kohtumiseni!
Tõlge: Kuno Kivikink.